
MARIJAMPOLĖS SAVIVALDYBĖS TARYBA


SPRENDIMAS
DĖL MARIJAMPOLĖS SAVIVALDYBĖS BIUDŽETINIŲ ĮSTAIGŲ CENTRALIZUOTO BUHALTERINĖS APSKAITOS TVARKYMO


Marijampolė





Vadovaudamasi Lietuvos Respublikos vietos savivaldos įstatymo 15 straipsnio 4 punktu, Lietuvos Respublikos finansinės apskaitos įstatymo 16 straipsnio 2 papunkčiu, Lietuvos Respublikos biudžetinių įstaigų įstatymo 19 straipsnio 3 ir 5 punktais, Marijampolės savivaldybės centralizuoto biudžetinių įstaigų buhalterinės apskaitos organizavimo tvarkos aprašu, patvirtintu Marijampolės savivaldybės 2024 m. gruodžio 20 d. sprendimu Nr. 1-412 „Dėl Marijampolės savivaldybės centralizuoto biudžetinių įstaigų buhalterinės apskaitos organizavimo tvarkos aprašo patvirtinimo“, Marijampolės savivaldybės taryba nusprendžia:
. Pavesti Marijampolės savivaldybės administracijai nuo 2025 m. liepos 10 d. centralizuotai tvarkyti šių Marijampolės savivaldybės biudžetinių įstaigų buhalterinę apskaitą:
. Marijampolės Rygiškių Jono gimnazijos,
. Marijampolės Sūduvos gimnazijos,
. Marijampolės sav. Liudvinavo Kazio Borutos gimnazijos,
. Marijampolės sav. Igliaukos Anzelmo Matučio gimnazijos,
. Marijampolės Jono Totoraičio progimnazijos,
. Marijampolės Petro Armino progimnazijos,
. Marijampolės „Šaltinio“ progimnazijos,
. Marijampolės „Ryto“ progimnazijos,
. Marijampolės Rimanto Stankevičiaus progimnazijos,
. Marijampolės sav. Mokolų progimnazijos,
. Marijampolės sav. Želsvos progimnazijos,
. Marijampolės „Saulės“ pradinės mokyklos,
. Marijampolės „Žiburėlio“ mokyklos-daugiafunkcio centro,
. Marijampolės moksleivių kūrybos centro,
. Marijampolės Meilės Lukšienės švietimo centro,
. Marijampolės meno mokyklos,
. Marijampolės sporto centro,
. Marijampolės kultūros centro,
. Marijampolės Petro Kriaučiūno viešosios bibliotekos,
. Marijampolės krašto ir Prezidento Kazio Griniaus muziejaus,
. Marijampolės priešgaisrinės apsaugos tarnybos,
. Marijampolės savivaldybės visuomenės sveikatos biuro,
. Marijampolės socialinės pagalbos centro.
. Įpareigoti Marijampolės savivaldybės administracijos direktorių organizuoti sprendimo 1 punkte nurodytų įstaigų buhalterinės apskaitos centralizavimo procesą.
. Įpareigoti Marijampolės savivaldybės administracijos direktorių ir sprendimo 1 punkte nurodytų įstaigų vadovus pasirašyti buhalterinės apskaitos organizavimo sutartis, numatant, kad nuo 2025 m. liepos 10 d. įstaigų buhalterinę apskaitą centralizuotai tvarkys Marijampolės savivaldybės administracija.
. Pavesti Marijampolės savivaldybės administracijos direktoriui ir sprendimo 1 punkte nurodytų įstaigų vadovams iki 2025 m. liepos  10 dienos atlikti visus veiksmus ir pasirašyti visus dokumentus, reikalingus centralizuotam  įstaigų buhalterinės apskaitos tvarkymui.
. Nurodyti, kad šis sprendimas per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: L. Sapiegos g. 10, 44251 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka.





Savivaldybės meras



















Vilija Dedurkevičiūtė

Sprendimą paskelbti: Interneto svetainėje |X|;  TAR |_|




FINANSŲ IR STRATEGINIO PLANAVIMO SKYRIUS

AIŠKINAMASIS RAŠTAS
DĖL MARIJAMPOLĖS SAVIVALDYBĖS BIUDŽETINIŲ ĮSTAIGŲ CENTRALIZUOTO BUHALTERINĖS APSKAITOS TVARKYMO



Projekto pavadinimas	Dėl Marijampolės savivaldybės biudžetinių įstaigų centralizuoto buhalterinės apskaitos tvarkymo
Parengto sprendimo projekto tikslai ir uždaviniai	Šiuo sprendimo projektu numatoma pavesti nuo 2025-07-10 Marijampolės savivaldybės administracijai tvarkyti sprendimo projekte išvardintų biudžetinių įstaigų buhalterinę apskaitą.
Numatomos naujos teisinio reglamentavimo nuostatos, priėmus sprendimą laukiami rezultatai	Sprendimas neturės įtakos kitiems teisės aktams.
Savivaldybės biudžeto lėšų poreikis ir šaltiniai	Priėmus šį teisės aktą papildomų savivaldybės biudžeto lėšų nereikės.
Kiti sprendimui priimti ar rengėjo nuomone reikalingi pagrindimai, skaičiavimai ar paaiškinimai	Šiuo sprendimu siekiama efektyvesnio Marijampolės savivaldybės biudžetinių įstaigų apskaitos tvarkymo bei vidinių resursų optimizavimo. Šiuo metu taikoma sistema, kai apskaita vykdoma kiekvienoje savivaldybės biudžetinėje įstaigoje atskirai, turi trūkumų: kai kada informacija pateikiama skirtingai, dominuoja sisteminės klaidos, dažnu atveju buhalteriai atlieka funkcijas, kurios nėra priskiriamos buhalterio funkcijoms, yra sudėtinga spręsti buhalterių pavadavimo klausimus, kai jie atostogauja ar serga. Centralizavus apskaitą, tikimasi savivaldybės mastu taikyti vieningą kaupimo principą apskaitoje pagal viešojo sektoriaus apskaitos ir finansinės atskaitomybės standartus, efektyviau naudoti ir optimizuoti žmogiškuosius išteklius, užtikrinti efektyvesnį įstaigų apskaitos tvarkymą, informacinių technologijų panaudojimą, sumažinti apskaitos klaidų tikimybę, pagerinti finansų valdymą ir kontrolę.
Sprendimo projekto rengėjas ar rengėjų grupė, sprendimo projekto iniciatoriai	Rengėjas Vilija Dedurkevičiūtė, Finansų ir strateginio planavimo skyrius.	Iniciatorius Marijampolės savivaldybės administracija.
Numatomo teisinio reguliavimo poveikio vertinimo rezultatai (jei tokį vertinimą reikia atlikti)	Vertinimas nereikalingas.
Projektas turi būti suderintas	Su Finansų ir strateginio planavimo skyriumi,  Teisės ir civilinės metrikacijos skyriumi, Administracijos direktoriumi.
Pranešėjas	Laima Malinauskienė, Finansų ir strateginio planavimo skyriaus vedėja
Adresatai, kuriems reikia siųsti sprendimo nuorašą, arba asmenys, kuriems reikia siųsti sprendimą susipažinti	Buhalterijos skyriui, Finansų ir strateginio planavimo skyriui, Administracijos direktoriui, biudžetinėms įstaigoms

